## POROČILO O REALIZACIJI LDP PŠ SORICA V ŠOLSKEM LETU

## 2016/2017

V šolskem letu 2016/2017 je PŠ Sorica do maja obiskovalo 15 učencev, v dveh kombiniranih oddelkih. Učenka Nuša Germ Miklavčič se je konec maja prešolala na OŠ Prežihovega Voranca na Jesenicah.

1. oddelek – 1., 2., 3. razreda je obiskovalo 9 učencev. Poučevala jih je učiteljica Monika Gasser
2. oddelek – 4. in 5. razreda je obiskovalo 6 učencev. Poučevala jih je učiteljica Andreja Šolar

Angleški jezik je v vseh razredih poučevala Jana Kusterle. V 1. razredu kot neobvezen izbirni predmet, v 3. razredu kot krožek, v 2., 4. in 5. pa kot redni pouk. Plavanje sta poučevali Valentina Pintar in Andreja Šolar.

Knjižnico je urejala knjižničarka s centralne šole v Železnikih ga. Katarina Primožič. Obiskovala nas je po potrebi.

Delo pedagoških delavcev je potekalo v skladu z njihovimi Letnimi plani dela, ki so bili predloženi ravnatelju.

Realizacija pouka je bila 100 %, obisk pa 97,3%.

VARSTVO VOZAČEV

Organizirano je bilo za učence od 1. – 5. razreda. Vodili sva ga Monika Gasser (4x tedensko), in Andreja Šolar (1x tedensko). Potekalo je od 7.40 – 8.40 ure.

Prijavljenih je bilo 15 učencev od 1. – 5. razreda.

Za šolsko malico je skrbela ga. Metka Pintar, ki je opravljala dela kuharice in snažilke (polovični delovni čas).

Na PŠ Sorica smo v skladu z učnim načrtom in predmetnikom organizirali po letnem planu načrtovane kulturne, športne, naravoslovne in tehniške dni. S prevozi so nam pomagali tudi starši.

Tudi v tem šolskem letu smo obiskovali računalniško učilnico na centralni šoli – 10 ur (1 tehniški dan).

**Interesne dejavnosti na PŠ Sorica so bile naslednje**

|  |  |  |
| --- | --- | --- |
| **INTERESNA DEJAVNOST** | MENTOR | **PLANIRANO ŠTEVILO UR** |
| Dramski krožek | ga. Andreja Šolar | 30 |
| Pevski zbor | ga. Monika Gasser | 38 (v obveznosti) |
| Prometni krožek | ga. Andreja Šolar | 10 |
| Ročna dela | ga. Andreja Šolar | 25 |
| Športni krožek in ritmika | ga. Valentina Pintar | 40 |

Interesne dejavnosti so potekale tudi v popoldanskem času. Vse ure so bile realizirane.

**Sodelovanje v projektih in na raznih tekmovanjih**

* Učenci PŠ Sorica so sodelovali v naslednjih tekmovanjih:
  + Branje za bralno značko,
  + Eko bralna značka
  + angleška bralna značka
  + Cici – vesela šola,
  + Računanje je igra (Antus),
  + Mednarodno matematično tekmovanje Kenguru
  + Tekmovanje iz slovenščine za Cankarjevo priznanje
  + Športni program Zlati sonček (1. – 3. razred)
  + Športni program Krpan (4. in 5. razred)
  + Tekmovanje za čiste zobe.

Štefan Kejžar je prejel bronasto priznanje za dosežek na šolskem matematičnem tekmovanju Kenguru.

Prav tako so učenci pod vodstvom razredničark sodelovali na raznih literarnih in likovnih natečajih, ki so bili objavljeni tekom šolskega leta.

* Prvi šolski dan smo imeli sprejem za prvošolčke, na katerem so nastopali člani dramskega krožka in pevskega zbora.
* Na zadnji šolski dan smo pripravili predstavo Mojca Pokrajculja za javnost in prireditev ob dnevu državnosti.
* Na PŠ Sorica smo bili v okviru centralne šole vključeni v projekt Shema šolskega sadja.
* V pomladanskem času smo nabirali zdravilna zelišča za čaj, ki ga bomo pili tekom naslednjega šolskega leta.

**Sodelovanje s strokovno službo**

Sodelovali smo po potrebi – predvsem z različnimi nasveti za delo v razredu in ob prešolanju učenke.

**Sodelovanje s starši**

Dobro sodelovanje s starši uvrščamo med pomembnejše dejavnike dela na šoli.

1. Roditeljski sestanki

2. Pogovorne ure

3. Predavanja za starše

4. Delavnice za starše

5. Srečanja ob različnih praznovanjih, nastopih naših učencev

**Organizacija zdravstvenih pregledov**

Učenci 1. in 3. razreda imajo po zakonu obvezen sistematski pregled in cepljenje. Pregledi so potekali v popoldanskem času v ZD Železniki. Na pregled in cepljenje so starši svoje otroke odpeljali sami.

**Tehnični kader na naši šoli**

Za prehrano otrok in zaposlenih (malice) ter čistočo šole je skrbela ga. Metka Pintar.

Hišna dela je opravil hišnik g. Janez Krajnik iz PŠ Selca, od 1. 5. 2017 pa, g. Peter Megušar, ki je zadolžen tudi za ostale podružnice na OŠ Železniki.

**Sodelovanje z domačim krajem**

PŠ Sorica je tudi v tem šolskem letu sodelovala z domačim krajem in društvi, ki so v kraju: KS, TD, ŠD, PGD, RK, PD…  
Prosvetno društvo Sorica je organiziralo več prireditev na katerih smo sodelovali s kulturnim programom. Prireditvi ob materinskem dnevu in dnevu državnosti smo organizirali sami. Prva je bila odprta za javnost.

V jesenskem času so učenci dramskega krožka in pevskega zbora nastopala tudi na srečanju RK.

Poleg tega so učenci sodelovali pri raznih delovnih akcijah v kraju, raznašali vabila in obvestila…

Na šoli je potekal tudi verouk.

**Nakup opreme, osnovnih sredstev in učil ter vzdrževanja**

UČILA: /

NAKUP OPREME: kombinirani hladilnik in zamrzovalnik, štedilnik, pomivalni stroj, posoda za multipraktik, odcejalnik in mešalnik za v kuhinjo

VZDRŽEVANJE: namestitev pohodnih desk za prehod preko podstrehe, menjavanje svetilk, popravila pohištva, barvanje podbojev vrat in ograje, servis peči, menjava jeklenke…

Sorica, 5. 7. 2017

**Zapisala vodja PŠ Sorica**

**ANDREJA ŠOLAR**